
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


26 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1412 


ΑΠΟΦΑΣΕΙΣ 

Αριθμ. οικ.18485 

Καθορισμός των κατηγοριών και των προδιαγρα¬ 
φών των Πράσινων Σημείων (ΠΣ), των Κέντρων 
Ανακύκλωσης, Εκπαίδευσης και Διαλογής στην 
Πηγή (ΚΑΕΔΙΣΠ), των Γωνιών Ανακύκλωσης (ΓΑ) 
και των Κινητών Πράσινων Σημείων (ΚΙΠΣ), σύμ¬ 
φωνα με το άρθρο 38 του ν. 4042/2012, όπως 
ισχύει. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντες υπόψη: 

Ι.Τις διατάξεις του ν. 4042/2012 «Ποινική προστασία 
του περιβάλλοντος -Εναρμόνιση με την Οδηγία 2008/99/ 
ΕΚ - Πλαίσιο παραγωγής και διαχείρισης αποβλήτων - 
Εναρμόνιση με την Οδηγία 2008/98/ΕΚ - Ρύθμιση θεμά¬ 
των Υπουργείου Περιβάλλοντος, Ενέργειας και Κλιματι¬ 
κής Αλλαγής» (ΦΕΚ Α'24), όπως ισχύει. 

2. Τις διατάξεις του άρθρου 42 του ν. 4409/2016 «Πλαί¬ 
σιο για την ασφάλεια στις υπεράκτιες εργασίες έρευνας 
και εκμετάλλευσης υδρογονανθράκων, ενσωμάτωση της 
Οδηγίας 2013/30/ΕΕ, τροποποίηση του π.δ. 148/2009 και 
άλλες διατάξεις» (ΦΕΚ Α' 136). 

3. Τις διατάξεις του άρθρου 21 του ν. 4447/2016 «Χωρι¬ 
κός Σχεδιασμός - Βιώσιμη Ανάπτυξη και άλλες διατάξεις» 
(ΦΕΚΑ'241). 

4. Τις διατάξεις του άρθρου 99 του ν. 3852/2010 
«Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης» 
(ΦΕΚ Α' 87). 

5. Τις διατάξεις του ν. 2939/2001 «Συσκευασίες και 
εναλλακτική διαχείριση των συσκευασιών και άλλων 
προϊόντων - Ιδρυση Εθνικού Οργανισμού Εναλλακτι¬ 
κής Διαχείρισης Συσκευασιών και Αλλων Προϊόντων 
(Ε.Ο.Ε.Δ.Σ.Α.Π.) και άλλες διατάξεις (ΦΕΚ ΑΊ79), όπως 
ισχύει. 

6. Την πράξη Υπουργικού Συμβουλίου 49 της 
15.12.2015 «Τροποποίηση και έγκριση του Εθνικού Σχε¬ 
δίου Διαχείρισης Αποβλήτων (Ε.Σ.Δ.Α.) και του Εθνικού 
Στρατηγικού Σχεδίου Πρόληψης Δημιουργίας Αποβλή¬ 
των που κυρώθηκαν με την 51373/4684/25.11.2015 κοι¬ 
νή απόφαση των Υπουργών Εσωτερικών και Διοικητικής 


Ανασυγκρότησης και Περιβάλλοντος και Ενέργειας, σύμ¬ 
φωνα με το άρθρο 31 του ν. 4342/2015». 

7. Την κοινή υπουργική απόφαση οικ.62952/5384/2016 
«Έγκριση Εθνικού Σχεδίου Διαχείρισης Επικινδύνων 
Αποβλήτων (ΕΣΔΕΑ), σύμφωνα με το άρθρο 31 του 
ν. 4342/2015» (ΦΕΚ Β'4326). 

8. Την απόφαση 2014/955/ΕΕ της 18ης Δεκεμβρίου 
2014 για την τροποποίηση της απόφασης 2000/532/ΕΚ 
όσον αφορά τον κατάλογο των αποβλήτων σύμφωνα με 
την οδηγία 2008/98/ΕΚ του Ευρωπαϊκού Κοινοβουλίου 
και του Συμβουλίου (ΕΕ ί 370 της 30.12.2014 σελ. 44-86). 

9. Την κοινή υπουργική απόφαση οικ.43942/4026/2016 
«Οργάνωση και λειτουργία Ηλεκτρονικού Μητρώου Απο¬ 
βλήτων (ΗΜΑ), σύμφωνα με τις διατάξεις του άρθρου 
42 του ν. 4042/2012 (Α'24), όπως ισχύει» (ΦΕΚ Β'2992), 
όπως ισχύει. 

10. Τις διατάξεις του ν. 4014/2011 «Περιβαλλοντική 
αδειοδότηση έργων και δραστηριοτήτων, ρύθμιση αυ¬ 
θαιρέτων σε συνάρτηση με δημιουργία περιβαλλοντικού 
ισοζυγίου και άλλες διατάξεις αρμοδιότητας Υπουργείου 
Περιβάλλοντος» (ΦΕΚ Α'209), όπως ισχύει. 

11. Τις διατάξεις του ν. 4430/2016 «Κοινωνική και Αλ¬ 
ληλέγγυα Οικονομία και ανάπτυξη των φορέων της και 
άλλες διατάξεις» (ΦΕΚ Α'205). 

12. Τις διατάξεις της υπουργικής απόφασης ΔΙΠΑ/ 
οικ.37674/2016 «Τροποποίηση και κωδικοποίηση της 
υπουργικής απόφασης 1958/2012 - Κατάταξη δημοσίων 
και ιδιωτικών έργων και δραστηριοτήτων σε κατηγορίες 
και υποκατηγορίες σύμφωνα με το άρθρο 1 παράγραφος 
4του ν. 4014/21.9.2011 (ΦΕΚ 209/Α/2011) όπως αυτή 
έχει τροποποιηθεί και ισχύει» (ΦΕΚ Β'2471). 

13. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα, 
όπως τέθηκε σε ισχύ με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (ΦΕΚ Α'98) που στη συνέχεια 
τροποποιήθηκε με το Κεφάλαιο Δεύτερο (παράγρ. Β) του 
ν. 4320/2015 (ΦΕΚ Α'29). 

14. Το π.δ. 100/2014 «Οργανισμός Υπουργείου Πε¬ 
ριβάλλοντος, Ενέργειας και Κλιματικής Αλλαγής» 
(ΦΕΚΑΊ67). 

15. Το π.δ. 105/2014 «Οργανισμός Υπουργείου Εσω¬ 
τερικών» (ΦΕΚ ΑΊ72). 

16. Τις διατάξεις του π.δ. 70/2015 «Ανασύσταση των 
Υπουργείων... και του Υπουργείου Παραγωγικής Ανασυ- 

γκρότησης, Περιβάλλοντος και Ενέργειας σε Υπουργείο 
Περιβάλλοντος και Ενέργειας. Μεταφορά της Γενικής 
Γραμματείας Βιομηχανίας στο Υπουργείο Ανάπτυξης 
καιΤουρισμού» (ΦΕΚ ΑΊ14). 

17. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύσταση 
του Υπουργείου Τουρισμού, σύσταση Υπουργείου Με- 
ταναστευτικής Πολιτικής και Υπουργείου Ψηφιακής Πο¬ 
λιτικής, Τηλεπικοινωνιών και Ενημέρωσης, μετονομασία 
Υπουργείου Εσωτερικών και Διοικητικής Ανασυγκρότη¬ 
σης, Οικονομίας, Ανάπτυξης καιΤουρισμού και Υποδο¬ 
μών, Μεταφορών και Δικτύων» (ΦΕΚ Α'208). 

18. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» 
(ΦΕΚΑ'210). 

19. Την με αριθ. Υ172/2016 απόφαση του Πρωθυ¬ 
πουργού «Καθορισμός σειράς τάξης των Υπουργείων» 
(ΦΕΚΒ'3610). 

20. Την με αριθ. Υ198/2016 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Περιβάλλοντος και Ενέργειας, Σωκράτη Φάμελλο» 
(ΦΕΚ Β'3722). 

21. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 
Σκοπός 

Με την παρούσα απόφαση εξειδικεύονται οι ορισμοί 
και καθορίζονται οι κατηγορίες και οι προδιαγραφές 
των Πράσινων Σημείων (ΠΣ), των Κέντρων Ανακύκλω¬ 
σης, Εκπαίδευσης και Διαλογής στην Πηγή (ΚΑΕΔΙΣΠ), 
των Γωνιών Ανακύκλωσης (ΓΑ) και των Κινητών Πρά¬ 
σινων Σημείων (ΚΙΠΣ), που αποσκοπούν στην προα¬ 
γωγή της πρόληψης δημιουργίας αποβλήτων και της 
ανακύκλωσης. 

Άρθρο 2 
Ορισμοί 

1. Οι έννοιες των όρων «Πράσινο Σημείο (ΠΣ)», «Κέ¬ 
ντρο Ανακύκλωσης, Εκπαίδευσης Διαλογής στην Πηγή 
(ΚΑΕΔΙΣΠ)», «Γώνιά Ανακύκλωσης (ΓΑ) και «Κινητό Πρά¬ 
σινο Σημείο (ΚΙΠΣ)» προβλέπονται στο άρθρο 11 του 
ν. 4042/2012, όπως ισχύει. 

2. Επίσης στο άρθρο 11 του ν. 4042/2012, όπως ισχύει, 
προβλέπονται οι έννοιες των όρων «απόβλητα», «επικίν¬ 
δυνα απόβλητα», «διαχείριση αποβλήτων», «συλλογή», 
«χωριστή συλλογή», «πρόληψη», «επαναχρησιμοποί- 
ηση», «επεξεργασία», «ανάκτηση», «προετοιμασία για 
επαναχρησιμοποίηση», «ανακύκλωση», «διάθεση». 

3. Ως «Τοπικά Σχέδια Διαχείρισης Αποβλήτων (ΤΣΔΑ)» 
ορίζονται τα επιχειρησιακά σχέδια που καταρτίζονται 
από τους ΟΤΑ Α' Βαθμού για την διαχείριση των απο¬ 
βλήτων τους για την ικανοποίηση των στόχων του ΕΣΔΑ, 
προκειμένου να αξιολογηθούν και ενσωματωθούν από 
τον αρμόδιο φορέα κατά τη διαδικασία εκπόνησης και 
έγκρισης των σχετικών Περιφερειακών Σχεδίων Διαχεί¬ 
ρισης Αποβλήτων (ΠΕΣΔΑ). 


4. Οι ορισμοί του άρθρου 2 της κοινής υπουργικής 
απόφασης με αρ. 51373/4684/2015 αντικαθίστανται από 
τους αντίστοιχους ορισμούς της παρούσας. 

Άρθρο 3 

Σκοπιμότητα υλοποίησης 

1. Τα ΠΣ, τα ΚΑΕΔΙΣΠ, οι ΓΑ και τα ΚΙΠΣ εντάσσονται 
στην υλοποίηση της στρατηγικής και των πολιτικών του 
Εθνικού Σχεδίου Διαχείρισης Αποβλήτων και του Εθνικού 
Στρατηγικού Σχεδίου Πρόληψης Δημιουργίας Αποβλή¬ 
των και στοχεύουν: 

ί. Στην προώθηση της ιεράρχησης στη διαχείριση των 
αποβλήτων και ιδίως της προώθησης της επαναχρη- 
σιμοποίησης και της ανακύκλωσης με διαλογή στην 
πηγή. 

ίί. Στην ανάκτηση υλικών υψηλότερης καθαρότητας 
ως αποτέλεσμα της χωριστής συλλογής. 

ίίί. Στην προώθηση των πρωτοβουλιών των ΟΤΑ και 
της Κοινωνικής και Αλληλέγγυας Οικονομίας στον τομέα 
του περιβάλλοντος. 

ίν. Στην ευαισθητοποίηση των πολιτών με την άμεση 
συμμετοχή τους και την περιβαλλοντική τους εκπαίδευ¬ 
ση. 

2. Βασικός σκοπός των ΠΣ, ΚΑΕΔΙΣΠ, ΓΑ και ΚΙΠΣ είναι 
η χωριστή συλλογή διαφόρων κατηγοριών ανακυκλώσι- 
μων αστικών αποβλήτων προκειμένου να προωθηθούν 
προς προετοιμασία για επαναχρησιμοποίηση και ανακύ¬ 
κλωση. Επιπλέον ο βασικός σκοπός των ΠΣ και ΚΑΕΔΙΣΠ 
επεκτείνεται και στη χωριστή συλλογή διαφόρων κατη¬ 
γοριών χρησιμοποιημένων αντικειμένων πριν αυτά κα¬ 
ταστούν απόβλητα προκειμένου να προωθηθούν προς 
επαναχρησιμοποίηση. 

3. Τα ΠΣ σχεδιάζονται και οργανώνονται από τους ΟΤΑ 
Α' Βαθμού, μεμονωμένα ή σε συνεργασία και είναι συμ¬ 
βατά με τα εκάστοτεΤΣΔΑ και ΠΕΣΔΑ. 

4. Τα ΚΑΕΔΙΣΠ οργανώνονται και λειτουργούν από 
τους φορείς Κοινωνικής και Αλληλέγγυας Οικονομίας 
στην γεωγραφική εμβέλεια ΟΤΑ Α' Βαθμού, εφόσον 
υπάρχει σύμφωνη γνώμη του ή των ΟΤΑ Α' Βαθμού. 

5. Οι ΓΑ σχεδιάζονται και οργανώνονται από τους ΟΤΑ 
Α' βαθμού, μεμονωμένα ή σε συνεργασία. 

6. Τα ΚΙΠΣ αποτελούν εξοπλισμό συλλογής - μεταφο¬ 
ράς αποβλήτων του κάθε ΟΤΑ Α' βαθμού. 

7. Τα ΠΣ, τα ΚΑΕΔΙΣΠ, οι ΓΑ και τα ΚΙΠΣ λειτουργούν 
συμπληρωματικά με τα λοιπά προγράμματα διαλογής 
στην πηγή. 

Άρθρο 4 

Κατηγορίες Πράσινων Σημείων και ΚΑΕΔΙΣΠ 

Ι.Τα Πράσινα Σημεία κατηγοριοποιούνται σε: 

α. Μικρά Πράσινα Σημεία 

β. Μεγάλα Πράσινα Σημεία 

σύμφωνα με τα αναφερόμενα στον ορισμό της παρα¬ 
γράφου 21 του άρθρου 11 του ν. 4042/2012 όπως ισχύει. 

2. Στους Πίνακες 1, 2 και 3 του Παραρτήματος 1 της 
παρούσας αναγράφονται τα ειδικότερα χαρακτηριστικά 
κάθε κατηγορίας ΠΣ και των ΚΑΕΔΙΣΠ. 

3. Σε ότι αφορά στην περιβαλλοντική τους αδειοδό- 
τηση, τα ΠΣ και ΚΑΕΔΙΣΠ υπόκεινται στις διατάξεις της 

υπουργικής απόφασης με αρ. ΔΙΠΑ/οικ.37674/2016 και 
συγκεκριμένα: 

α.Τα Μικρά Πράσινα Σημεία κατατάσσονται στα έργα 
ή δραστηριότητες της Κατηγορίας Β του α/α 9βτης Ομά¬ 
δας 4, 

β.Τα Μεγάλα Πράσινα Σημεία κατατάσσονται στα έργα 
ή δραστηριότητες της Υποκατηγορίας Α2 του α/α 9β 
της Ομάδας 4, 

γ. Τα ΚΑΕΔΙΣΠ κατατάσσονται στα έργα ή δραστηρι¬ 
ότητες της Υποκατηγορίας Α2 ή της Κατηγορίας Β του 
α/α 9β της Ομάδας 4 ανάλογα με την ικανότητα αποθή¬ 
κευσής τους. 

Άρθρο 5 

Πυκνότητα Δικτύου και Χωροθέτηση 

ΠΣ και ΚΑΕΔΙΣΠ 

1. Η χωροθέτηση των ΠΣ και των ΚΑΕΔΙΣΠ γίνεται 
σύμφωνα με τα οριζόμενα κριτήρια στις διατάξεις του 
άρθρου 44Α του ν. 4042/2016, όπως ισχύει. 

2. Η πυκνότητα του δικτύου ΠΣ και ΚΑΕΔΙΣΠ εξαρτάται 
ιδίως από τον εξυπηρετούμενο πληθυσμό, τη βιωσιμότη- 
τά τους και την φέρουσα ικανότητα της περιοχής. 

3. Η χωροθέτηση των ΠΣ και των ΚΑΕΔΙΣΠ εξαρτάται 
ιδίως από το πλήθοςτων εξυπηρετούμενων πολιτών και 
την προσβασιμότητά τους. 

Άρθρο 6 

Προδιαγραφές ΠΣ και ΚΑΕΔΙΣΠ 

1. Στα ΠΣ και στα ΚΑΕΔΙΣΠ πραγματοποιούνται οι ακό¬ 
λουθες εργασίες: 

α. συγκέντρωση των αντικειμένων / αποβλήτων προς 
επαναχρησιμοποίηση / ανακύκλωση αντίστοιχα, σε κά¬ 
δους, κοντέινερ ή άλλου τύπου περιέκτες, 
β. χειροδιαλογή στην περίπτωση αστοχιών, 
γ. εξασφάλιση ζύγισης εξερχόμενων ποσοτήτων και 
όπου είναι δυνατόν εισερχομένων ποσοτήτων, 
και προαιρετικά: 

δ. συμπαγοποίηση (δεματοποίηση, συμπίεση). 

2. Τα αντικείμενα/απόβλητα που μπορούν οι πολίτες 
να αποθέτουν στα ΠΣ και τα ΚΑΕΔΙΣΠ διακρίνονται σε: 

α. χρησιμοποιημένα αντικείμενα, τα οποία μπορούν 
να οδηγηθούν προς επαναχρησιμοποίηση, 
β. χωριστά συλλεγέντα ανακυκλώσιμα αστικά απόβλη¬ 
τα (ΕΚΑ 20 και 15 01), τα οποία μπορούν να οδηγηθούν 
προς ανακύκλωση ή ανάκτηση, ενώ απαγορεύονται τα 
σύμμικτα αστικά απόβλητα. 

Στους Πίνακες 1, 2 και 3 του Παραρτήματος 1 της πα¬ 
ρούσας αναφέρονται οι αποδεκτές κατηγορίες ανακυ- 
κλώσιμων αστικών αποβλήτων στα ΠΣ, καθώς και στα 
ΚΑΕΔΙΣΠ. 

Ο καθορισμός των κατηγοριών των χρησιμοποιη¬ 
μένων αντικειμένων και των ανακυκλώσιμων αστικών 
αποβλήτων που μπορούν να γίνονται αποδεκτά ανά ΠΣ 
και ΚΑΕΔΙΣΠ βασίζεται στην εξασφάλιση της περαιτέρω 
διαχείρισής τους προς επαναχρησιμοποίηση και ανακύ¬ 
κλωση αντίστοιχα. 

Για τα απόβλητα που εντάσσονται στην εναλλακτική 
διαχείριση και συγκεντρώνονται στα ΠΣ και ΚΑΕΔΙΣΠ 
ισχύουν τα προβλεπόμενα από το ν. 2939/2001 όπως 


ισχύει και τις κανονιστικές πράξεις που εκδόθηκαν κατ' 
εξουσιοδότηση αυτού. 

3. Τα ΠΣ και τα ΚΑΕΔΙΣΠ πρέπει να διαθέτουν: 

α. κατάλληλο δάπεδο όπου απαιτείται ώστε να απο- 
τρέπεται η ρύπανση του εδάφους και υπεδάφους από 
πιθανές διαρροές, 

β. περίφραξη στα όρια του γηπέδου, 
γ. κατάλληλο φωτισμό, 

δ. τις αναγκαίες υποδομές για την κάλυψη των λειτουρ¬ 
γιών τους, 

ε. κατάλληλο εξοπλισμό, ο οποίος συνίσταται σε: 
α) μέσα συλλογής, κάδους και κοντέηνερ διαφόρων 
τύπων, για τη χωριστή συλλογή των διαφόρων κατηγο¬ 
ριών αποβλήτων/αντικειμένων β) προαιρετικά ζυγούς ή 
πλάστιγγες και γ) προαιρετικά, συμπιεστές ή/και δεμα- 
τοποιητές. Σε κάθε περίπτωση, ο χρησιμοποιούμενος 
εξοπλισμός θα πρέπει να πληροί τις ισχύουσες τεχνικές 
προδιαγραφές καθώς και τις προδιαγραφές ασφαλείας, 
στ. επαρκείς και κατάλληλες πληροφοριακές πινακίδες 
σε όλα τα σημεία για την ενημέρωση των πολιτών. 

4. Στα ΠΣ και στα ΚΑΕΔΙΣΠ πρέπει να τηρούνται όλα 
τα απαιτούμενα μέτρα για: 

α. την πυροπροστασία - πυρασφάλεια των χώρων, 
β. την προστασία της υγείας και ασφάλειας των εργα¬ 
ζομένων αλλά και των πολιτών που επισκέπτονται τους 
χώρους, 

γ. την προστασία από κλοπές, 
δ. την τακτική απομάκρυνση των υλικών που συγκε¬ 
ντρώνονται ανάλογα με το ρυθμό συγκέντρωσης και 
κατ' ελάχιστον μία φορά το μήνα, ώστε αφενός να μην 
υπάρχει υπέρβαση της ονομαστικής αποθηκευτικής ικα¬ 
νότητας των ΠΣ ή ΚΑΕΔΙΣΠ και αφετέρου να διατηρείται 
η ευταξία του χώρου, 

ε. τον τακτικό και αποτελεσματικό καθαρισμό των 
χώρων. 

5. Σκόπιμο είναι τα ΠΣ να λειτουργούν και πέραν των 
εργάσιμων ημερών και ωρών για την καλύτερη εξυπη¬ 
ρέτηση των πολιτών. 

6. Κάθε ΠΣ και ΚΑΕΔΙΣΠ πρέπει να έχει Κανονισμό Λει¬ 
τουργίας, τον οποίον να γνωστοποιεί στο κοινό και ο 
οποίος πρέπει κατ' ελάχιστον να περιλαμβάνει πληροφο¬ 
ρίες για το ωράριο λειτουργίας, τις αποδεκτές κατηγορίες 
χρησιμοποιημένων αντικειμένων και ανακυκλώσιμων 
αστικών αποβλήτων, τον τρόπο παραλαβής τους καθώς 
και τυχόν ανταποδοτικά οφέλη προς τους πολίτες. 

7. Οι ποσότητες των εξερχόμενων αποβλήτων και αντι¬ 
κειμένων ανά κατηγορία πρέπει να καταγράφονται και 
να τηρείται σχετικό αρχείο για το κάθε ΠΣ και ΚΑΕΔΙΣΠ. 
Επίσης οι ΟΤΑ Α' βαθμού και τα ΚΑΕΔΙΣΠ θα πρέπει να 
τηρούν τις ισχύουσες διατάξεις για την υποβολή στοι¬ 
χείων στο Ηλεκτρονικό Μητρώο Αποβλήτων. 

Άρθρο 7 

Γωνιές Ανακύκλωσης (ΓΑ) - 

Κινητά Πράσινα Σημεία (ΚΙΠΣ) 

Επιπλέον των ΠΣ και των ΚΑΕΔΙΣΠ, δύναται: 
α. να δημιουργούνται Γωνιές Ανακύκλωσης (ΓΑ), οι 
οποίες είναι σημεία συλλογής αποβλήτων πολύ μικρής 
κλίμακας, με κατάλληλο δάπεδο, χωρίς περίφραξη ή 

οποιεσδήποτε κατασκευές αλλά με σαφές περίγραμ¬ 
μα. Στις ΓΑ γίνεται χωριστή συλλογή διαφορετικών 
κατηγοριών ανακυκλώσιμων αστικών αποβλήτων σε 
κατάλληλους περιέκτες με την κατάλληλη σήμανση. Η 
πρόσβαση του κοινού σε αυτές είναι ελεύθερη. Η εγκα¬ 
τάστασή τους διέπεται από τις διατάξεις του άρθρου 
44Α του ν. 4042/2012, όπως ισχύει. Στον Πίνακα 4 του 
Παραρτήματος 1 του παρόντος αναφέρονται οι αποδε¬ 
κτές κατηγορίες αποβλήτων στις Γωνιές Ανακύκλωσης. 
Οι ΓΑ δεν υπόκεινται σε περιβαλλοντική αδειοδότηση. 

β. να λειτουργούν Κινητά Πράσινα Σημεία (ΚΙΠΣ) σύμ¬ 
φωνα με τις διατάξεις του άρθρου 44Α του ν. 4042/2012, 


όπως ισχύει. Οι κατηγορίεςτων αποδεκτών από τα ΚΙΠΣ 
ανακυκλώσιμων αστικών αποβλήτων είναι αντίστοιχες 
με αυτές που δέχονται οι ΓΑ. 

Άρθρο 8 
Παραρτήματα 

Προσαρτάται και αποτελεί αναπόσπαστο μέρος της 
παρούσας απόφασης το Παράρτημα 1. Στους Πίνακες 
του Παραρτήματος 1 αναφέρονται τα ειδικότερα χαρα¬ 
κτηριστικά για κάθε κατηγορία ΠΣ,τα ΚΑΕΔΙΣΠ και τις ΓΑ. 
Το Παράρτημα 1 δύναται να τροποποιείται με απόφαση 
Υπουργού ΠΕΝ. 

